Akademický senát STU

30.03.2015

BOD

**Rozpočet STU – rozpis dotácie na rok 2015**

Predkladá: **prof**. **Ing. Robert Redhammer, PhD.**

 rektor

Vypracoval: **Ing. Dušan Faktor, PhD.**

kvestor

Zdôvodnenie: Rozpis dotácie MŠVVaŠ

Návrh uznesenia: Akademický senát STU schvaľuje rozpočet STU na rok 2015 - časť rozpis dotácie

* s pripomienkami
* bez pripomienok

# Rozpočet STU na rok 2015 -

**časť rozdelenie dotácie z MŠVV a Š SR**

1. MŠVV a Š SR „Zmluvou o poskytnutí dotácie zo ŠR prostredníctvom rozpočtu MŠVV a Š SR na rok 2015 č. 157/2015” (ďalej len: dotačná zmluva) stanovilo STU nasledovné ukazovatele rozpisu dotácie bežných výdavkov na rok 2015 v štruktúre programového rozpočtovania v nasledovnej výške:

077 -program vysokoškolské vzdelávanie a veda vo výške 56 970 638 €

07711 -podprogram poskytovanie vysokoškolského vzdelávania a zabezpečenie prevádzky VŠ vo výške 27 948 700 €

07712 -podprogram vysokoškolská veda a technika

0771201 -prvok prevádzka a rozvoj infraštruktúry pre výskum a vývoj vo výške 22 578 862 €

07715 -podprogram sociálna podpora študentov VŠ vo výške 6 443 076 €

0771501 -prvok sociálne štipendiá vo výške 1 527 769 €

0771502 -prvok motivačné štip. (§96a ods.1 písm. a) vo výške 1 359 000 €

0771502 -prvok motivačné štip. (§96a ods.1 písm. b) vo výške 525 000 €

0771503 -prvok podpora stravovania, ubytovania, športových a kultúrnych aktivít študentov vo výške 3 031 307 €

Dotácie sú poskytované formou transferu ako dotácia na bežné výdavky a dotácia na kapitálové výdavky prostredníctvom Štátnej pokladnice postupne v priebehu roka v mesačných dávkach.

V zmysle dotačnej zmluvy sú ako záväzné určené nasledovné ukazovatele:

1. Celkový objem finančných prostriedkov na bežné výdavky a celkový objem finančných prostriedkov na kapitálové výdavky.
2. Objemy finančných prostriedkov na podprograme 07713 a 07715 a na jednotlivé projekty v rámci prvkov 0771202 a 0771205.
3. Celkový objem finančných prostriedkov z dotácií vynaložený v r. 2015 na mzdy a odvody do poistných fondov nesmie prekročiť 80% objemu finančných prostriedkov poskytnutých na bežné výdavky podľa dotačnej zmluvy, resp. dodatkov k nej.

Vnútorná štruktúra dotácie BV (MP, odvody, TaS) v rámci jednotlivých podprogramov nie je záväzne určená.

Pridelená dotácia z MŠVV a Š SR bude v priebehu roka upravovaná z dôvodu pridelenia účelovo určených prostriedkov (ďalšie prvky podprogramu 07712, stavby, rozvoj, a iné) a korigovania zálohovo pridelených časti dotácie–štipendiá, príspevky na stravovanie.

V rámci dotačnej zmluvy môže MŠVV a Š SR znížiť výšku dotácií, ak pri ich určení vychádzalo z nesprávnych údajov poskytnutých univerzitou, a to o čiastku, ktorá vznikla v dôsledku nesprávnych údajov.

1. V zmysle dotačnej zmluvy je STU viazaná použiť poskytnuté dotácie v súlade so zámermi a cieľmi programu, podprogramov a prvkov, z ktorých sú tieto dotácie financované, pri dodržaní záväzných ukazovateľov a všetkých ďalších podmienok stanovených v dotačnej zmluve.
2. MŠVV a Š SR rozdelilo dotácie medzi verejné vysoké školy na základe Metodiky rozpisu dotácií zo štátneho rozpočtu verejným vysokým školám na rok 2015.
3. Rozdelenie dotácie na súčasti STU vychádza z Metodiky MŠVV a Š SR na rok 2015 – z rozhodujúcich parametrov pre výpočet výkonu vo vzdelávaní a vo vede.

V súlade so Všeobecnými zásadami tvorby rozpočtu STU, prerokovanými v AS STU uznesenie č.14.2/2009 sa pri rozdelení dotácií v rámci podprogramu vzdelávanie a podprogramu veda – prvok inštitucionálna veda použije pravidlo „50/30/20“, s tým, že pri aplikácii pravidla „50/30/20“ sa za uplynulé roky nebudú zohľadňovať objemy dotácií, ktoré predstavovali úpravy dotácie za vzájomne poskytované výkony vo vzdelávaní, tzn:

* + - 50% dotácie na rok 2015 sa rozdelí medzi súčasti STU podľa ich podielu na vypočítanej výkonovej dotácii pre rok 2015,
		- 30% dotácie na rok 2015 sa rozdelí medzi súčasti STU podľa ich podielu na schválenej dotácii 2014

- 20% dotácie na rok 2015 sa rozdelí medzi súčasti STU podľa ich podielu na schválenej dotácii 2013.

Pri aplikácii pravidla „50/30/20“sa nezohľadňujú dotácie účelovo určené z úrovne MŠVVŠ SR, účelovo určené z úrovne STU a dotácie na celouniverzitné výdavky.

V súvislosti s aplikáciou pravidla „50/30/20“sa v ďalšom texte používajú pojmy: základná - výkonová dotácia (ZVD) – objem dotácie vyčíslený podľa parametrov výpočtu pre rok 2015 a výsledná dotácia (VD) – objem dotácie 2015 prepočítaný podľa pravidla „50/30/20“.

 (5) **Bežné výdavky - program 077 – 56 970 638 €**

Dotácia na bežné výdavky predstavuje v porovnaní so schválenou dotáciou na rok 2014 (ďalej SD 2014) nárast o 21 436 €, t.j. nárast o 0,03763%.

1. **Podprogram 07711 – poskytovanie vysokoškolského vzdelávania a zabezpečenie prevádzky vysokých škôl – 27 948 700 €**

 V porovnaní SD 2014 dotácia na tento podprogram predstavuje pokles o 759.161 € , t.j. pokles o 2,64%.

**1.1. Mzdové prostriedky - 16 774 399 € a odvody na zákonné poistné  5 904 589 €**

 Dotácia na “výkonové” MP bez účelovo určených MP z MŠVV a Š SR a bez valorizácie predstavuje 16 449 071 €, čo je nárast o 11 711€ (v ďalšom texte používané ako index nárastu MP 1,0007122).

1. Pre realizáciu výpočtu dotácie na MP pre jednotlivé súčasti STU sa vyčlenili:
2. Objem MP účelovo určených z MŠVV a Š SR vo výške 6 273 € (SvF Observatórium).
3. Objem MP účelovo určených na zvýšenie platov vo výške 319 055 € a odvodov vo výške 112 307 € (valorizácia v dôsledku Nariadenia vlády SR č. 393/2014 Z. z., ktorým sa ustanovujú zvýšené stupnice platových taríf zamestnancov pri výkone vo verejnom záujme).
4. Objem účelových MP na tvorbu fondu rektora vo výške 68 810 € - FR určený na odmeňovanie zamestnancov STU za mimoriadne a osobitne významné práce pre STU a na ocenenie najlepších profesorov na STU. Výška predstavuje 0,41% celkového objemu MP v podprograme 07711 a zodpovedá SD 2014 krát index nárastu MP.
5. Objem MP na všetkých prevádzkových zamestnancov STU vo výške 1 463 614 €. Tento objem sa určil na úrovni SD 2014 krát index nárastu MP.

Pre jednotlivé súčasti sa tieto MP rozdelili nasledovne:

da) 1 201 582 € medzi fakulty podľa podielu na dotácii vyčísľovanej pre prevádzkových zamestnancov v predchádzajúcich rokoch - na úrovni SD 2014 krát index nárastu MP;

db) 262 031 € pre celouniverzitné pracoviská - na úrovni SD 2014 krát index nárastu MP.

1. Objem MP pre administratívnych zamestnancov fakúlt (dekanáty a administratívni zamestnanci na pracoviskách fakúlt) sa určil na úrovni SD 2014 krát index nárastu MP. Takto vyčíslený objem MP vo výške 990 988 € sa zarátal do základne na delenie MP podľa bodu (7).
2. Objem MP pre administratívnych a odborných zamestnancov centrálne financovaných súčastí sa určil na úrovni SD 2014 krát index nárastu MP. Celkovo objem MP podľa tohto bodu predstavuje 788 748 €.
3. MP vo výške 96 653 € – účelovo určené nasledovne:

- Integrátori AIS + SIVVP na fakultách a CVT, v tom: SvF 11 568 €, FEI 11 568 €, MTF 11 568 €, FIIT 11 568 €, CVT 50 381 €.

1. MP znížené o MP podľa ods. (6) písm. a), b), c),d), f),g) predstavujú výkonové MP na pedagogických zamestnancov, administratívnych a odborných zamestnancov na fakultách a UM a rozpočítali sa medzi fakulty a UM normatívnym spôsobom v závislosti od ich výkonu, pričom:

- 85 % sa rozdelilo podľa výkonu vo vzdelávaní

 - 14,25 % sa rozdelilo podľa podielu súčasti na publikačnej činnosti a 0,75% podielu súčasti na umeleckej činnosti určeného podľa odseku (14) Metodiky MŠVV a Š SR.

(8) Pre určenie výkonu vo vzdelávaní je ako výkonový parameter použitý prepočítaný počet študentov (PPŠ). Vychádza z počtu študentov v akreditovaných študijných programoch k 31.10.2013 podľa centrálneho registra študentov (CRŠ) – Metodika MŠVV a Š SR odsek (19) – (21).

(9) Pri vyčíslení výkonu vo vzdelávaní sa vychádza z PPŠ, koeficientu odboru (KO), koeficientu kvalifikačnej štruktúry (KKŠ) určeného ako priemer evidenčných prepočítaných počtov za mesiace október až december 2013 podľa údajov z registra zamestnancov VŠ pri zohľadnení zamestnancov len v pracovnom pomere , koeficientu začlenenia VŠ (KZ) koeficientu uplatnenia absolventov VŠ v odbore (KAP) – Odseky (23) až (26) metodiky MŠVVŠ SR.

1. **Výsledná dotácia** **MP**

Dotácia MP vyčíslená podľa ods. (6) písm. d), f) a ods. (7) predstavuje tzv. Základnú výkonovú dotáciu. ZVD sa následne korigovala podľa pravidla „50/30/20“ ods. (4).

K objemom dotácie jednotlivých súčastí po korekcii pravidlom „50/30/20“ sa následne pripočítali účelovo určené MP z MŠVV a Š SR (ods. (6) písm. a), b) a účelovo určené MP z úrovne STU – podľa odseku (6) písm. c), g).

1. Dotácia na odvody na zákonné poistné vo výške 5 904 589 € (35,2% MP) sa na súčasti rozdelila pomerne podľa objemu výslednej dotácie MP.

**1.2. Tovary a ďalšie služby 5 269 712 €**

V porovnaní s rokom 2014 je objem dotácie na tovary a služby (ďalej TaS) pridelený MŠVVaŠ SR nižší o 131 675  €, čo predstavuje pokles o 2,44 %.

1. Pri delení pridelenej dotácie na TaS pre jednotlivé súčasti sa vyčlenili:
2. špecifiká účelovo určené z  úrovne MŠVV a Š SR vo výške 60 240 €, v tom

SvF - Observatórium 5 975 €, SjF - zabezpečenie prevádzky pracoviska PSA Slovakia 44 065 €, fond na podporu študentov so špecifickými potrebami 10 200 €,

1. dotácia na vybrané študijné odbory, ktorá bola pre STU pridelená na rok  2015 vo výške 430 624 €. Medzi fakulty bol tento príspevok rozdelený podľa počtu študentov vypočítaného MŠVVaŠ SR pre jednotlivé študijné odbory.
2. dotácia vo výške 141 165 €, ktorú STU získala pri  výpočte dotácie na úrovni MŠVV a Š v závislosti od objemu grantov získaných zo zahraničia v rokoch 2012 a 2013 na projekty súvisiace so vzdelávaním alebo prevádzkou vysokých škôl – medzi súčasti sa rozdelila podľa objemu získaných grantov,
3. dotácia za osobitné aktivity – podľa počtu študentov s iným ako slovenským štátnym občianstvom a podľa počtu prijatia a vyslania študentov v akademickom roku 2013/2014 v rámci akademických mobilít vo výške 125 197 € - dotácia sa rozdelia medzi súčastí STU v súlade s Metodikou podľa počtu študentov s iným ako slovenským občianstvom a počtu vyslaných a prijatých študentov
4. dotácia na prevádzku Rektorátu a centrálne financovaných súčastí v celkovej výške 304 320 vyčíslená na úrovni SD 2014 krát index poklesu 0,9737.
5. dotácia na prevádzku Nakladateľstva a vydávanie študijnej literatúry vo výške 250 000 €, z toho 150 000 € je určených na vydávanie študijnej literatúry podľa odsúhlasených titulov redakčnou radou a 100 000 € je určených na úhradu prevádzkových výdavkov.
6. dotácia na obnovu resp. opravu budov vo výške polovice z objemu odpisov budov, ktoré využívajú fakulty, a to 679 774 € (**pozn.: suma zodpovedajúca druhej polovici je vyčlenená z podprogramu 077 12 – ods. (18) tohto materiálu, tzn., že celková čiastka na nižšieuvedené akcie je dvojnásobná).** Z toho:
7. dofinancovanie Univerzitného vedeckého parku :
	* + opláštenie medziblokov C-D, D-E na FEI vo výške 271 500 € (z energetických a ekonomických dôvodov je potrebné doplniť opláštenie dvoch medziblokov, ktoré nie sú súčasťou rozpočtu UVP)
		+ opláštenie FCHPT vo výške 95 774 € (z dôvodu, že tieto časti opláštenia nie sú pokryté rozpočtom UVP a je nutné ich realizovať z energetických a ekonomických dôvodov)
		+ opravy laboratórií UVP - Vazovova 5 vo výške 145 000 € (rozdiel medzi rozpočtom projektu a účelovou dotáciou z MŠVV a Š z roku 2013 na opravu objektu)
8. dofinancovanie výmeny okien na SjF vo výške 147 500 € (chýbajúca čiastka k pridelenej dotácii SjF z fondu obnovy v roku 2014 aby bolo zabezpečené finančné krytie celej vysúťaženej zákazky výmeny okien),
9. revitalizácia interiéru a exteriéru Vazovova 5 vo výške 17 500 € (dokončenie revitalizácie dverí na prízemí a exteriérové úpravy/opravy v súvislosti s umiestnením pamätníka J. Murgaša),
10. oprava osvetlenia v telocvični FCHPT vo výške 2 500 €
11. dotácia na prevádzkové potreby akademického senátu vo výške 2 000 €

###### (13) Objem dotácie na TaS po znížení o časti dotácie podľa ods. (12) vo výške 3 276 392 €, sa rozdelil medzi fakulty a ÚM výkonovo, pričom: 1/4 objemu sa rozdelila podľa PPŠ krát KO a 3/4 objemu podľa PPŠ.

(14) Objem dotácie na TaS pre jednotlivé súčasti, vyčíslený v predchádzajúcich odsekoch sa následne znížil o odpočítateľné položky – príspevok súčastí na univerzitné výdavky, t.j. na finančné krytie činností zabezpečovaných na univerzitnej úrovni (573 932 €):

a) 41 170 € na zabezpečenie financovania časti činností Útvaru vzdelávania a starostlivosti o študentov R STU – obstaranie vysvedčení, diplomov a dodatkov k diplomom, obalov k diplomom, zabezpečenie prekladov, pokrytie nákladov súvisiacich so zabezpečením tlače dokladov a tlačiarenských služieb, čistenie talárov, pokrytie nákladov na školenia a konferencie

b) 7 800 € - zabezpečenie činnosti Útvaru vedy a medzinárodnej spolupráce R STU – pokrytie nákladov súvisiacich s činnosťou vedeckej rady STU (medaily, ručný papier, gravírovanie, ručné písanie do kroniky, obaly), podpora medzinárodnej spolupráce.

c) 44 171 € na zahraničné styky vedenia STU, vrátane členských poplatkov za členstvo STU v medzinárodných organizáciách, krytie nákladov súvisiacich s učiteľskými mobilitami a režijných nákladov súvisiacich so zabezpečením celouniverzitných zahraničných aktivít.

d) 95 200 € – na činnosť Útvaru práce s verejnosťou – služby fotoslužby, inzercia, propagačné materiály, PR a mediálne poradenstvo, prenájom stánkov, resp. plôch a dizajnérske práce pre účasť STU na veľtrhoch (Akadémia-Vapac, Gaudeamus), výstavách, monitoring médií, corporate identity, tlačiarenské služby, náklady na zabezpečenie celouniverzitných akcii.

e) 53 000 € na krytie nákladov súvisiacich s externými službami (právne spory STU,  externé právne poradenstvo, verejné obstarávanie).

f) 332 591 € príspevok na finančné krytie časti nákladov na zabezpečenie a prevádzku celouniverzitnej výpočtovej techniky a informačných systémov (CuVTaIS).

 V rámci celouniverzitne obstarávanej alebo prevádzkovanej výpočtovej techniky a informačných systémov budú v roku 2015 financované tieto položky:

 fa) celouniverzitné informačné systémy (servisné poplatky, resp. upgrades) Oracle 14 040 € , Informačný systém pre rozhodnutia o ubytovaní 2 688 €, ročný poplatok, údržba a naviac práce AIS 108 563 €, antivírusový program NOD 32 6 505, Anti Spam 6 565 €, systémový servis pre všetky moduly ekonomického informačného systému EIS MAGION 120 028 €, Magion – mzdy a personalistika 41 764 €, odsúhlasené naviac práce v EIS MAGION 25 050 € , Informačný system MIS registratúra 11 245 €(celkovo 336 448 €)

fb) celouniverzitná informačná a komunikačná technika – prevádzka, oprava a  údržba sietí a sieťových prvkov (28 893 €)

 fc) realizácia obstarávania výpočtovej techniky z úrovne STU (4 965 €)

fd) zabezpečenie nákupu softvérových licencií ANSYS vo výške 2 970 €.

Príspevky fakúlt, rektorátu a celouniverzitných pracovísk v bodoch fa), fb) fc) sa určili podľa využívania CuVTaIS (počty zamestnancov, počty študentov, počty počítačov v sieti, počet položiek v evidencii majetku, počet účtovných prípadov, počet faktúr, počet obchodných prípadov, atď., v bode fd) a MIS registratúra podľa požiadaviek fakúlt a pracovísk na počet licencií.

Nakoľko ŠDaJ sú financované prostredníctvom podprogramu 07715, príspevok ŠDaJ na financovanie CuVTaIS bude realizovaný formou refundácie vo výške 29 440 € (ÚZ ŠDaJ 22 526 €, ŠD M.Uhra pri MtF 3 519 €, ÚZ Gabčíkovo 3 395 €).

*Celkovo bude CuVTaIS v roku 2015 v oblasti bežných výdavkov financovaná vo výške 362 031 €, pričom: 332 591 € bude krytých z dotácie PP 07711 – príspevkov súčastí,  26 045 € z dotácie na podprograme PP 07715 a 3 395 € z podnikateľskej činnosti Účelového zariadenia Gabčíkovo.*

(15) **Výsledná dotácia na TaS**

Dotácia na TaS 2015 vyčíslená pre súčasti STU podľa predchádzajúcich odsekov, po znížení o „odpočítateľné položky“ predstavuje tzv. základnú výkonovú dotáciu na TaS 2015 vo výške 3 703 766 €. Táto sa následne korigovala pravidlom „50/30/20“. Účelová dotácia pre jednotlivé súčasti sa následne pripočítala k objemom dotácie jednotlivých súčastí. Účelovo určená dotácia z úrovne STU podľa bodu (14) je uvedená v Súhrnnej tabuľke o rozpise dotácie (príloha č. 1) v osobitnom stĺpci.

1. Objem dotácie pre jednotlivé súčastí STU, resp. pracoviská je určený na zabezpečenie ich vlastnej prevádzky. V prípade realizovania prác alebo služieb medzi súčasťami STU, súčasť ktorá objedná tieto práce alebo služby, požiada prostredníctvom rektorátu o úpravu dotácie v prospech zložky realizujúcej práce alebo služby, príp. bude úhrada realizovaná refundáciou za vykonané práce alebo služby.

**2. Podprogram 07712 Vysokoškolská veda a technika**

Dotácia na tomto podprograme predstavuje 22 578 862**€.**

1. Dotácie na vedu a techniku sú poskytované v rámci inštitucionálnej formy podpory výskumu a vývoja verejných vysokých škôl. Pozostávajú zo štyroch častí – dve z nich, a to na VEGU a KEGU, sú prideľované v rámci vnútorného grantového systému ministerstva súťažným spôsobom na projekty podľa ich štatútov. Tretiu časť tvorí dotácia na prevádzku a rozvoj infraštruktúry pre výskum a vývoj obsahujúca aj časť na osobné náklady učiteľov zodpovedajúce ich výskumnej a umeleckej činnosti. Štvrtú časť tvorí dotácia na štipendiá doktorandov.
	1. **Prvok 0771201 - Prevádzka a rozvoj infraštruktúry pre výskum a vývoj 21 990 724 € (bez účelovej dotácie na štipendiá doktorandov)**

Dotácia predstavuje v porovnaní s SD 2014 nárast o 1 891 794 €, t.j. nárast o 9,41%. Dotácia je pridelená jednou sumou bez rozdelenia na mzdové prostriedky, odvody do fondov a tovary a služby. V rámci dotácie je zohľadnená aj valorizácia mzdových prostriedkov vrátane odvodov vo výške 214 657 €.

1. Pre realizáciu výpočtu dotácie pre jednotlivé súčastí sa vyčlenila časť dotácie vo výške 2 550 200 €, v tom:

 - 13 926 € na tvorbu fondu rektora (MP a odvody) na ocenenie vedeckých a výskumných zamestnancov STU podľa programov „Vedec roka“, „Mladý vedec roka“ (5 814€), „Najlepšia publikácia“(8 112€),

 - 110 000 € na TaS „Mladý výskumník“

 - 40 000 € na TaS na pokračujúce projekty (spolu označené ako vedecké projekty)

 - 12 000 € na podporu študentských organizácií v rámci STU

 - 258 410 € dotácia pre Projektové stredisko STU – na krytie výdavkov na MP a odvody do fondov a na tovary a služby

- 884 090 € na dofinancovanie celouniverzitných zložiek na PP 07711 v súvislosti s presunom časti dotácie z PP 07712 do PP 07711 na krytie MP a odvodov zamestnancov R+CFS (úroveň dotácie roku 2014 krát koeficient nárastu 1,083444094)

- 73 000 € na správu športovísk v pôsobnosti Centra akademického športu STU

 - 58 571 € na dofinancovanie Fondu rektora (MP a odvody) na PP 077 11 v súvislosti s presunom časti dotácie z PP 07712 do PP 07711 na krytie MP a odvodov zamestnancov STU (úroveň roku 2014 krát koeficient nárastu 1,083444094)

- 25 000 € dotácia pre pracovisko SIVVP na krytie výdavkov na elektrickú energiu

- 679 774 € čiastka zodpovedajúca druhej polovici fondu obnovy – str. 5 ods. (12) písm. g) tohto materiálu,

- 10 000 € Know-how centrum STU účelovo určené na krytie výdavkov na zabezpečenie činnosti centra (TaS a MP+odvody)

- 125 429 € dotácia pre univerzitnú knižnicu na poplatky za prístupy do databáz + Science a Nature vo výške 91 758 € , elektronické publikovanie cez Versita 10 000€, celouniverzitná licencia LabVIEW 17 544 €, celouniverzitná licencia MatLab vovýške 6 127€.

 - 35 000 € na podporu univerzitného športu pod záštitou STU – konferencie, klubová karta, propagácia športu formou web stránky, reprezentácia STU (Euro-Miláno, športové oblečenie pre športovcov), zabezpečenie športových súťaží (športový material, rozhodcovské služby, nájomné športovísk, ocenenie športovcov),

- 122 000 € na úhradu osobných nákladov a TaS súvisiacich so zavedením postdoktorandského programu na STU v roku 2014. (Dofinancovanie postdoktorandov prijatých v roku 2014+ novoprijatí v roku 2015)

- 65 500 € na úpravy AIS, najmä výšenie jeho bezpečnosti

 - 10 000 € na iné univerzitné aktivity

 - 27 500 € na zabezpečenie činnosti Akademického senátu STU

1. Dotácia znížená o časti dotácie v ods. (18) vo výške 19 225 867 € sa rozdelila medzi súčasti – fakulty a ÚM v súlade s Metodikou MŠVV a Š podľa výkonu vo výskume – ods. (48) Metodiky.
2. **Výsledná dotácia**

Dotácia vyčíslená podľa ods. (19) tzv. základná výkonová dotácia sa následne korigovala podľa pravidla „50/30/20“. Časti dotácie uvedené v ods. (18), sú v Súhrnnej tabuľke o rozpise dotácie (príloha č.1) uvádzané v osobitnom stĺpci.

###  2.2. Štipendiá doktorandov 508 829 € + 79 309 € neúčelové prostriedky na zvýšenie štipendii pre DrŠ s kódmi 12,13

Dotácia na štipendiá doktorandov je v porovnaní s SD 2014 nižšia o 1 584 323 €, pokles o 75,69 %. Rozdelenie dotácie na súčasti STU sa realizuje podľa ods. (50) Metodiky MŠVV a Š SR.

(21) V rámci tejto kategórie dotácie MŠVV a Š SR poskytuje účelovo určené prostriedky vo výške 508 829 € na štipendiá doktorandov na úrovni tarifných platov podľa osobitnej stupnice platových taríf učiteľov vysokých škôl, výskumných a vývojových zamestnancov a zdravotníckych zamestnancov podľa odhadovanej potreby pre existujúcich doktorandov na miestach pridelených ministerstvom vrátane valorizácie.

(22) Pre doktorandov pred vykonaním dizertačnej skúšky sú finančné prostriedky určené na úrovni 1. stupňa 9. PT a po vykonaní dizertačnej skúšky na úrovni 1. stupňa 10. PT. Ak počas roku 2015 vykoná doktorand úspešne dizertačnú skúšku, dostane STU dodatočné finančné prostriedky na pokrytie nárokového zvýšenia o jednu platovú triedu. (ods. 50 metodiky)

1. Dotácia na štipendiá doktorandov v dennej forme štúdia na rok 2015 sa podľa metodiky zníži o finančné prostriedky, ktoré neboli v roku 2014 vyčerpané na tých doktorandov, na ktorých boli pridelené (podľa stavu v CRŠ). Dotácia z úrovne R-STU bola rozpísaná na základe revízie potreby dofinancovania jednotlivých fakúlt, uskutočnenej rektorátom ku dňu 31.12.2014. Rozdiel medzi rozpísanou dotáciou a dotáciou pridelenou ministerstvom vo výške 452 791 € tvorí nerozdelenú účelovú dotáciu.
2. V priebehu roka sa dotácia na štipendiá doktorandov upravuje na základe výsledkov evidencie stavu a podľa skutočnej potreby na existujúcich doktorandov na miestach pridelených ministerstvom podľa stanovených pravidiel. Termíny a formu evidencie stavu určí ministerstvo.
3. Finančné prostriedky na nových doktorandov MŠVV a Š SR osobitne neprideľuje. Určenie počtu nových doktorandov je v kompetencii STU.
4. Na zvýšenie základných štipendií pre doktorandov platených z neúčelovej dotácie na miestach nepridelených MŠVVaŠ SR po 1.9.2012 a základné štipendiá doktorandov platených z vlastných zdrojov na miestach nepridelených MŠVVaŠ SR po 1.9.2012, boli ministerstvom pridelené neúčelové finančné prostriedky vo výške 79 309 €. Tieto boli rozpísané medzi fakulty podľa počtu doktorandov uvedeného v CRŠ – valorizácia štipendií neúčelových DrŠ.

**3. Podprogram 07715 - Dotácia na sociálnu podporu študentov 6 443 076 €**

V porovnaní s SD 2014 dotácia predstavuje nárast o  393 817€, t.j. nárast o 6,51%.

* 1. Prvok 0771501 Sociálne štipendiá 1 527 769 €

V porovnaní s SD 2014 dotácia na sociálne štipendiá predstavuje nárast o 58 265 €, t.j. o 3,96  %.

(27) Sociálne štipendiá študentov sú účelovo určené a nárokovateľné a budú z MŠVV a Š SR prideľované v potrebnej výške. Finančné prostriedky na sociálne štipendiá sú poskytnuté zálohovo. Korekcia na skutočnú potrebu sa vykoná v nadväznosti na korekciu z úrovne MŠVV a Š SR.

Rozdelenie na fakulty vychádza z metodiky nápočtu sociálnych štipendií z úrovne MŠVV a Š SR a realizuje sa pomerne podľa skutočného čerpania v roku 2014.

 3.2. Prvok 0771502 Motivačné štipendiá 1 884 000 €

V porovnaní s rokom 2014 dotácia na motivačné štipendiá poklesla o 3 645 €, t.j. pokles o 1 %, pričom motivačné odborové štipendiá vo výške 1 359 000 €) stúpli o 13 050 €, t.j. o 0,97 %.

1. Dotácia na motivačné štipendiá študentom za vynikajúce plnenie študijných povinností, dosiahnutie vynikajúceho výsledku v oblasti štúdia, výskumu, vývoja, umeleckej alebo športovej činnosti podľa § 96a ods. 1 písm. b) zákona je v roku 2015 pridelená vo výške 525 000 €, čo predstavuje pokles oproti roku 2014 o 16 695 €, t.j. o 3%.

Celkový objem dotácie na motivačné štipendiá sa rozdelil v pomere 7 : 1 na dotáciu na motivačné štipendiá za vynikajúce študijné výsledky [čl. 3 bod 2 písm. a) Štipendijného poriadku STU] vo výške 459 375 € a dotáciu na motivačné štipendiá za mimoriadne výsledky [čl. 3 bod 2 písm. b) Štipendijného poriadku STU] vo výške 65 625 €.

Dotácia na motivačné štipendiá za vynikajúce študiijné výsledky sa rozdelila medzi fakulty a ÚM podľa počtu študentov na všetkých troch stupňoch štúdia v dennej aj externej forme štúdia.

Dotácia na motivačné štipendiá za mimoriadne výsledky sa rozdelila medzi fakulty, ÚM a rektorát:

- 7/9 objemu pre fakulty a ÚM t.j 51 042 €. Medzi fakulty, ÚM sa dotácia na motivačné štipendiá za mimoriadne výsledky rozdelila podľa počtu študentov.

- 2/9 objemu pre rektorát na štipendiá priznávané rektorom (štipendijný fond rektora), t.j. 14 583 €.

3.3 Prvok 077 15 03 Príspevok na stravovanie a ubytovanie študentov a prevádzku, 2 951 598 €

1. Príspevok na stravovanie študentov – príspevok na vydané jedlo študentom v dennej forme štúdia je určený z MŠVV a Š SR vo výške 381 386 €, je zálohovo a účelovo určený a poskytuje sa ÚZ ŠDaJ a MTF, ktoré zabezpečujú stravovanie pre študentov vo svojich študentských jedálňach. Výška zálohového príspevku na jedlá (študentom dennej formy vrátane doktorandov) sa poskytuje úmerne v závislosti od počtu vydaných jedál v období od 1.1.2014 do 30.10.2014. Korekcia na skutočnú potrebu sa vykonáva najmenej 2x ročne. Príspevok na stravovanie sa od 1.1. 2015 určuje vo výške 1 €. Výšku príspevku môže ministerstvo v priebehu roka 2015 upraviť v závislosti od disponibilných zdrojov a počtu vydaných jedál, na ktorý sa príspevok uplatní. O prípadnej zmene výšky príspevku na stravovanie bude ministerstvo informovať najmenej 30 dní vopred.
2. Príspevok na ubytovanie a prevádzku predstavuje celkovo 2 570 212€. V porovnaní s SD 2014 predstavuje nárast o 57 863 € , t.j. o 1,02 %.
3. Príspevok na ubytovanie a prevádzku pozostáva z dvoch častí, z príspevku na prevádzku študentských domovov vysokých škôl a z príspevku na ubytovanie.
4. V rámci príspevku na prevádzku ŠD sú z úrovne MŠVV a Š SR pridelené mzdové prostriedky vo výške 1 140 512 €, odvody do fondov vo výške 413 477 € a valorizácia miezd pre ŠD vo výške 19 945. Okrem toho boli STU pridelené finančné prostriedky na valorizáciu miezd pre zamestnancov školských jedální 14 192 €.

Rozdelenie miezd sa realizuje v súlade s metodikou MŠVV a Š SR dvojzložkovo medzi ÚZ ŠDaJ,  MTF (ŠD) v súlade s metodikou delenia dotácie na úrovni ministerstva sa 561 126 € (50% objemu SD 2014) rozdelilo podľa podielu na SD 2015. Zostávajúca časť vo výške 579 386 € sa rozdelila podľa počtu študentov denného štúdia ubytovaných v ŠD k 31.10.2013. Dotácia na odvody do fondov sa rozdelí úmerne vyčíslenému objemu MP.

Valorizácia miezd bola rozpočítaná podľa podielu zamestnancov na celkovej pridelenej valorizácii.

1. V rámci príspevku na prevádzku študentských domovov sú zarátané aj finančné prostriedky na prevádzkové náklady študentských domovov – dotácia na TaS vo výške 982 086 €. Oproti roku 2014 je to pokles o 364 €.

Z toho dotácia vo výške 519 904  € predstavuje príspevok odvodený od počtu ubytovaných denných študentov k 31.10.2013 a koeficientu údržby v intervale od 1-2,5 určeného na úrovni MŠVV a Š SR v rámci kategorizácie ŠD. Rozdelenie tejto čiastky sa realizovalo v súlade s metodikou MŠVV a Š medzi medzi ÚZ ŠDaJ a MTF.

Dotácia vo výške 462 182 € predstavuje príspevok na ubytovaných študentov vo výške 7 € na 1 ubytovaného študenta na 1 mesiac.

## 3.4. Prvok 0771503 – dotácia na športové aktivity a kultúrne aktivity 79 709 €

Dotácia predstavuje v porovnaní SD 2014 nárast o 16 650 €, t.j. o 26,4 %

V rámci tohto prvku MŠVV a Š SR prideľuje prostredníctvom VŠ účelovo určenú dotáciu: vysokoškolským telovýchovným jednotám a športovým klubom podľa metodiky navrhnutej Slovenskou asociáciou univerzitného športu ods. (74) Metodiky a dotáciu na organizačnú podporu ďalších športových aktivít, na kultúrnu činnosť, resp. na podporu univerzitných pastoračných centier (75) Metodiky.

(34) Výšku dotácie pre jednotlivé TJ a kluby určilo MŠVV a Š SR nasledovne:

TJ Slávia STU vo výške 32 685€, z toho 11 600 € je určené pre jednotlivcov, VŠK FEI STU Bratislava vo výške 3 860 €, ZO TS Strojnícka fakulta STU vo výške 225€, VŠK Strojár vo výške 4 640 €, Plavecký klub STU Trnava vo výške 6 794 €.

1. Objem dotácie na organizačnú podporu športových aktivít a na kultúrnu činnosť predstavuje 31 505 €. Tieto prostriedky sa na súčasti STU nerozdeľujú a zostanú na použitie na úrovni STU na finančné krytie výdavkov súboru TECHNIK.
2. Výsledné rozdelenie dotácie na rok 2015 podľa súčastí STU, podprogramov, resp. prvkov podprogramov a z hľadiska ekonomickej klasifikácie je uvedené v prílohe č.1 – Súhrnná tabuľka o rozpise schválenej dotácie STU na rok 2015.

23.3.2015

Príloha 1 - Súhrnná tabuľka o rozpise schválenej dotácie STU na rok 2015

Príloha 2 – Metodika MŠVV a Š SR na rok 2015

Príloha 3 – Dotačná zmluva